 A kpọkuola Ndị Anambra na ụmụafọr Igbo niile ka ha gaa nihu ịkwàdò otu ndọrọ ndọrọ All Progressive Grand Alliance APGA iji hụ na ya bụ otu ndọrọ-ndọrọ nwètara nturu ùgò dara ụda na nhọpụta izugbe ahụ a ga-eme nala Nigeria nso nso a.  Aka na-achị steeti Anambra, bụ gọvanọ Willie Obianọ mere ka a mara nke a na njem ịsị Daalụ nụ, bụ nke ọ bàgidere nỤmụnze, dị nokpuru ọchịchị Orumba South, bụ ebe o sikwàrà wee gaa Ajalị, bụ isi òbòdo okpuru ọchịchị Orumba North.Ọ kọwara otu ndọrọ ndọrọ APGA dịka nke e ji ịdị notu mara, dịka otu ezinaụlọ, kwuo na ọ bụ nihi ya ka o ji agawanye nihu nitó eto na ninweta mmeri dara ụda, ma kpọkuokwa ndị òtù ndọrọ-dọrọ ahụ ka ha gbasò ma jigidekwa ịdị notu ahụ, iji hụ na ndị niile ji aha òtù ahụ azọ ọkwa dị iche iche nwètara mmeri dara ụdà.O chetaara ndị okpuru ọchịchị Orumba otu ha siri nọrọ nenweghị ọkụ ọtụtụ ahọ, wee ruo mgbe ọchịchị ya gbàtara ọsọ enyemaka, bụzị nke mere ka a na-enwe ọkụ gbànyụụ na mpaghara ahụ ugbu a. Ọ kpọpụtasịrị ihe dị iche iche ọchịchị nọ ugbu a na steeti ahụ mepụtagoro na mpaghara ahụ na ọrụ ngo ndị ọ rụgooro ha, ma rịọ ha ka ha gaa nihu inye otu ndọrọ-ndọrọ ahụ nkwàdó oge ọbụla, ọ kachasị na nhọpụta ahụ na-akpụdòbe nsó.Nokwu ha notu notu na njem abụọ ahụ onyeisi oche nchere ogè nokpuru ọchịchị Orumba South, bụ maazị Raymond Onyegụ, na ògbò ya nke Orumba North, bụ oriakụ Ify Obinabọ kọwara gọvanọ Obianọ dịka nwoke na-enwe mmetụta bànyere ọnọdụ ụmụ mmadụ, bụ nke o gosipụtagoro na ngalaba niile nke steeti ahụ, ma kwe ya nkwà na ndị Orumba ga-atụnyere APGA nihi na ndị dị iche iche a họpụtara iji aha ya bụ otu ndọrọ-ndọrọ wee zọọ ọkwa bụ ndị tozùrù òkè ma maarakwa nke ekwe na-akụ.Ndị ọzọ dị iche iche sonyere na ya bụ mmemme gụnyèrè: nwa amadi ahụ jibụrụ ọkwa onyeisi ụlọ ọba ego ala anyị noge gara aga, bụ maazị Charles Soludo; Kọmishọna steeti ahụ na-ahụ maka gburugburu, bụ maazị Mike Okonkwọ, ògbò ya nke na-ahụ ọrụ, bụ maazị Marcel Ifejiọfọr; onyeisi ụlọ ọrụ Anambra Advertisement and Signage Agency, bụ maazị Jude Emecheta, tinyere ọtụtụ ndị ọzọ. 